Yenz Cini Yenz Cini (Valletta, 4 ta' Jannar 1994) huwa futboler Malti li jilgħab mat-tim ta' Valletta bħala gowler. Bħalissa huwa jilgħab mat-tim nazzjonali Malti tal-U19. Cini huwa prodott tal-akkademja ta' Valletta fejn ilu mal-klabb mill-età ta' erba' snin. Magħhom rebaħ żewġ kampjonati ta' taħt is-17-il sena. Huwa kellu wkoll prova mal-klabb Ingliż ta' Portsmouth. Yenz iddebutta fil-Premier League Malti fl-14 ta' April 2012 f'rebħa ta' 1–0 kontra Balzan Youths. Fil-11 ta' Lulju 2013, hu għamel id-debutt tiegħu fl-Ewropa f'logħba ta' kwalifazzjoni kontra La Fiorita tas-San Marino.